Startų tvenkinys
55°47′6″ š. pl. 24°34′30″ r. ilg.﻿ / ﻿55.78500°š. pl. 24.57500°r. ilg.﻿ / 55.78500; 24.57500 Startų tvenkinys – tvenkinys Lietuvoje, Panevėžio rajone, 14 km į šiaurės rytus nuo Panevėžio. Sudarytas Grikienių pelkėje buvusio karjero vietoje užtvenkus bevardį upelį (Lėvens intakas) 0,3 km nuo jo žiočių. Tvenkinio ilgis iš vakarų į rytus – 1,4 km, plotis – iki 0,31 km. Altitudė 61,7 m. Kranto linija labai vingiuota. Yra 4 salos – 0,63 ha, 0,29 ha, 0,14 ha ir 0,04 ha. Krantai žemi, išskyrus šiaurinį, apaugę mišku (Melnikapievio miškas). Šiaurinėje pakrantėje įsikūrę kolektyviniai sodai – Startų kaimas, kuriame telkšo dar keletą nemažų tvenkinių su labai vingiuotais krantais (3 didžiausi – 9 ha, 7,3 ha ir 1,8 ha). Tvenkinys įrengtas 1983 metais.